CELEX: 31989R2017
Language: el
Date: 1989-07-06 00:00:00
Title: Κανονισμός (ΕΟΚ) αριθ. 2017/89 της Επιτροπής της 6ης Ιουλίου 1989 για παρέκκλιση από τον κανονισμό (ΕΟΚ) αριθ. 1726/70 όσον αφορά τις ημερομηνίες συνάψεως και καταχωρήσεως των συμβάσεων καλλιέργειας για τον καπνό σε φύλλα

Avis juridique important

|

31989R2017

Κανονισμός (ΕΟΚ) αριθ. 2017/89 της Επιτροπής της 6ης Ιουλίου 1989 για παρέκκλιση από τον κανονισμό (ΕΟΚ) αριθ. 1726/70 όσον αφορά τις ημερομηνίες συνάψεως και καταχωρήσεως των συμβάσεων καλλιέργειας για τον καπνό σε φύλλα  

Επίσημη Εφημερίδα αριθ. L 192 της 07/07/1989 σ. 0013 - 0013

***** ΚΑΝΟΝΙΣΜΟΣ (ΕΟΚ) αριθ. 2017/89 ΤΗΣ ΕΠΙΤΡΟΠΗΣ  της 6ης Ιουλίου 1989  για παρέκκλιση από τον κανονισμό (ΕΟΚ) αριθ. 1726/70 όσον αφορά τις ημερομηνίες συνάψεως και καταχωρήσεως των συμβάσεων καλλιέργειας για τον καπνό σε φύλλα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 περί κοινής οργανώσεως αγοράς στον τομέα του ακατέργαστου καπνού (1), όπως τροποποιήθηκε τελευταία από τον κανονισμό (ΕΟΚ) αριθ. 1251/89 (2), και ιδίως το άρθρο 3 παράγραφος 3 πρώτο εδάφιο,  Εκτιμώντας:  ότι ο κανονισμός (ΕΟΚ) αριθ. 1726/70 της Επιτροπής της 25ης Αυγούστου 1970 περί των λεπτομερειών χορηγήσεως πριμοδοτήσεως στον καπνό σε φύλλα (3), όπως τροποποιήθηκε τελευταία από τον κανονισμό (ΕΟΚ) αριθ. 4263/88 (4), προβλέπει στο άρθρο 2β ότι οι δηλώσεις και οι συμβάσεις καλλιέργειας πρέπει να συνάπτονται πριν από την 1η Ιουνίου και να καταχωρούνται πριν από την 1η Αυγούστου του έτους κατά το οποίο τίθενται σε εφαρμογή·  ότι, αν ληφθούν υπόψη οι έκτακτες συνθήκες που προκύπτουν κυρίως από το πρώτο έτος εφαρμογής των συμβάσεων καλλιέργειας καπνού που θέσπισε ο κανονισμός (ΕΟΚ) αριθ. 4263/88, πρέπει να γίνει παρέκκλιση από τις διατάξεις που αφορούν την προθεσμία για τη σύναψη και, κατά συνέπεια, την προθεσμία για την καταχώρηση των συμβάσεων και των δηλώσεων καλλιέργειας·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Καπνού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από το άρθρο 2β του κανονισμού (ΕΟΚ) αριθ. 1726/70, οι δηλώσεις και οι συμβάσεις καλλιέργειας για τον καπνό σε φύλλα που τίθενται σε εφαρμογή κατά το 1989 μπορούν να συνάπτονται μέχρι τις 31 Ιουλίου 1989 και να καταχωρούνται μέχρι τις 15 Σεπτεμβρίου 1989.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουνίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Ιουλίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 94 της 28. 4. 1970, σ. 1.  (2) ΕΕ αριθ. L 129 της 11. 5. 1989, σ. 16.  (3) ΕΕ αριθ. L 191 της 27. 8. 1970, σ. 1.  (4) ΕΕ αριθ. L 376 της 31. 12. 1988, σ. 34.